"Hiros" ni sehemu ya tano ya msimu wa kwanza wa mfululizo wa igizo la ubunifu wa kisayansi linalorushwa hewani na kituo cha televisheni cha NBC, Heroes. Claire na Brody wameponyeka kwenye ajali yao na wanaonekana hospitalini. Claire mwishowe kaamua kumweleza baba yake kwamba Brody alijaribu kumbaka, lakini akamtaka amwahidi hatouambia uongozi. Japokuwa Mr. Bennet ameahidi hatomwambia mtu yeyote, baadaye anaonekana kutembelea chumba cha Brod wakiwa na mtu asiyejulikana. Brody anatishia kumshtaki baba wa Claire, lakini Mr. Bennet anamweleza Brody aliyedhoofika kwamba atampa nafasi zaidi ya kujirekebisha na tabia zake za kishenzi. Ingawa Brody amekataa, yule mtu asiyejulikana ameweza kufuta kumbukumbu zote za Brody. Baadaye, Claire kamtembelea Brody, na kugundua kwamba hamjui hata yeye ni nani, tena hajui hata jina lake. Janice Parkman ana hofu juu ya mumewe aliyepotea, lakini hofu imegueka kuwa jazba pindi alipomgundua anamka kwenye kochi lao. Wakati Matt anaamka kwenye kochi lake, anakumbuka kama alikuwa akifanyakazi na FBI, lakini hakumbuki wapi alipokuwa kwa takriban siku mbili zilizopita. Akisoma fikra za mkewe, Matt alishangzwa kugundua kwamba ni kiasi gani Janice bado ana hofu na kumjali, japokuwa hawana mazungumzo mazuri kabisa.